Fra døgnrapporten: 50.000 dollars! Indbrud, spritkørsel og... - Nordjyllands Politi
Nyhed • Aug 09, 2017 12:31 CEST
En ung mand "vandt" 50.000 dollars i starten af august.
Indbrudstyve på besøg i slutningen ferien
Bare fordi skolebørnene holder ferie, betyder det ikke, at indbrudstyvene også er på charterrejse.
Dét fik Vestermarksskolen i Års konstateret natten til onsdag 9. august.
Flere gerningsmænd var forbi skolen, hvor de med hjælp fra en flad skruetrækker fik opbrækket et vindue. Herefter kravlede den ene over til hoveddøren, som han åbnede op indefra.
Alarmen blev dog hurtigt aktiveret, hvorefter indbrudstyvene løb fra stedet igen uden at stjæle noget.
Bil skrællet for alt af værdi
Da ejeren af en nyindkøbt bil skulle på arbejde tidligt tirsdag morgen 8. august, blev han mødt af noget af en overraskelse.
Bilen, der var parkeret på Toftegårdsvej i Frederikshavn, var blevet fuldstændig rippet for værdi.
For -og bagsæder var blevet taget ud af bilen og selv dørbeklædningen var ikke at finde i bilen mere.
Har du set en mistænkelig person med favnen fuld af bildele, så hører vi gerne fra dig på 114.
Hver dag er en fest i Hjørring
Tirsdag aften 8. august blev der holdt fest på Frilandsvej i Hjørring.
Klokken var dog ved at være mange, og underboen var ikke ligeså stor fan af Gojira, som musikelskeren ovenpå. Han valgte derfor at banke på og bede overboen om at skrue ned. Overboen var dog ikke helt tilfreds med den forespørgsel, hvorfor der blev afvist at skrue ned.
Den 24-årige underbo greb røret og ringede til ordensmagten.
En patrulje fik snakket med overboen om musiksmag og lydniveau, hvorefter der blev skruet ned.
Fuld og sovende bag rattet
En bekymret borger ringede tirsdag aften 8. august til vagtcentralen.
På en parkeringsplads ved Vangen i Nørresundby kunne hun se en kvinde, der sov bag rattet.
Den sovende kvinde var ikke lige til at komme til at komme i kontakt med, hvorfor hun blev nervøs for, om hun måske havde drukket og samtidig havde intentioner om at køre bil.
En patrulje blev sendt af sted til adressen.
Efter en snak med kvinden kunne hun forklare, at hun ikke havde kørt i bilen påvirket, men blot manglede et sted at sove.
En alkometertest viste en promille på 2.0, hvorfor betjentene tog kvindens bilnøgler med. Dem kunne hun hente igen, når hun var blevet ædru.
Til rutinekontrol med kokain, hash og alkohol i blodet
En patruljevogn kørte tirsdag aften 8. august på Saltumvej i Brønderslev.
På vejen så de en varevogn, de valgte at stoppe til rutinekontrol.
Butikstyverier i midtbyen
Flere butikker i Aalborg midtby fik tirsdag aften 8. august besøg af et par butikstyve, der var på "indkøbstur".
Fra tre forskellige forretninger havde tyvene stjålet forskellige smykker og tøj. Da de kom ind i den fjerde butik, udså de sig en brun og en sort lædertaske, de straks tog under armen og forlod stedet ud ad døren. Disse to tasker var dog udstyret med alarmer, som straks gik igang, da kvinderne ville forlade stedet.
Begge kvinder blev sigtet for flere tilfælde af tasketyveri i løbet af dagen. Hvad de også havde glemt var, at de fleste butikker også har overvågning.
Bare fordi et par huse på Tinghaven i Vodskov ikke var færdigtbyggede betød det ikke, at tyvene kunne holde sig væk.
Mellem tirsdag eftermiddag 8. august og onsdag morgen 9. august har et par tyve været forbi adressen, hvor de åbnede et vindue og tog for sig af byggematerialerne og værktøjet.
Flere af tingene er heldigvis mærket.
Det var ikke Marshall Mathers, der var forbi et værtshus i Hjørring natten til tirsdag, men blot én, der fulgte hans budskab nøje.
En bartender ved værtshuset havde før haft problemer med en gæst, der skabte påstyr og generede de andre gæster. Derfor var han tidligere på aftenen blevet bedt om at forlade stedet, hvilket han også havde gjort.
Senere på aftenen var den 28-årige gæst dog kommet tilbage på værtshuset og ville ikke forlade stedet.
Et par betjente trådte ind på stedet, bad den rigtige Slim Shady om at rejse sig, hvorefter de fik ham eskorteret ud ad døren.
Counterstrike i virkeligheden
En eller flere indbrudstyve var mellem 27. juli og 2. august forbi et kælderrum på Kastetvej i Aalborg.
Her brød tyvene låsen til kælderrumet op, hvorefter de kunne stjæle en hardball-sniper og et hardball maskingevær fra rummet. Tyvene slap desuden af sted med forskelligt el-værktøj af mærket DeWalt.
Måske du ønsker at komme Device's talent med en AWP til livs i virkeligheden, men hvis du bliver tilbudt billigt hardball-udstyr uden kvittering, vil vi gerne høre fra dig på 114.
Den nigerianske prins har ringet
You have won 50.000 USD!"
Sådan kunne beskeden i telefonen have lydt, da en 27-årig mand fra Brovst tog telefonen 1. august.
Manden i telefonen kunne fortælle, at modtagerens identitet blot skulle bekræftes ved at overføre et "beskedent" beløb til en udenlandsk konto. Derefter ville gevinsten straks blive overført.
Det lød en anelse for godt til at være sandt, men han valgte alligevel at overføre pengene.
Husk fornuften på nettet. Microsoft ringer ikke til deres kunder, og en større vunden gevinst kræver ikke betaling ved kasse 1 først.
HjørringNørresundbyBrønderslevVodskovAalborgBrovstTyveriindbrudbedrageri#politidk#døgnrapporten
nlCBqlR0ai13@politi.dk
15870-car-keys-and-a-bott...
214 KB • 958 x 1359 px